बिग बॉस फेम दीपक ठाकुर की चोट को हेटर्स ने बताया 'पब्लिसिटी स्टंट' तो यूं दिया करारा जवाब  
बिग बॉस में नजर आए थे दीपक
एमटीवी के शो में ले रहे थे हिस्सा
इंस्टाग्राम पोस्ट हुई वायरल
'बिग बॉस 12 (Bigg Boss 12)' में दर्शकों का भरपूर मनोरंजन करने वाले बिहार के सिंगर दीपक ठाकुर (Deepak Thakur) एक बार फिर चर्चा में आ गए हैं. बिग बॉस हाउस में तहलका मचाने वाले दीपक ठाकुर (Deepak Thakur) इन दिनों एमटीवी के ऐस ऑफ स्पेस 2 में नजर आ रहे थे. इस शो को बिग बॉल में नजर आ चुके विकास गुप्ता होस्ट कर रहे हैं. इस शो में भी दीपक ठाकुर अपने देसीपन का छौंक लगा रहे थे कि एक टास्क के दौरान उन्होंने खुद को घायल कर लिया. उनके कंधे में चोट आई और अब उन्हें अस्पताल भेज दिया गया. दीपक ठाकुर (Deepak Thakur) को सर्जरी की सलाह दी गई है. लेकिन दीपक ठाकुर को लेकर सोशल मीडिया पर कई तरह की बातें होने लगीं और कहा जाने लगा कि बिग बॉस की तरह उन्होंने यहां भी पब्लिसिटी स्टंट दिखाने शुरू कर दिए हैं. 
A post shared by Deepak Thakur (@ideepakthakur) on Sep 1, 2019 at 7:40am PDT
दीपक ठाकुर (Deepak Thakur) ने अपनी सर्जरी के बारे में जानकारी देते हुए अपने हेटर्स पर भी निशाना साधा. दीपक ठाकुर ने अपने इंस्टाग्राम एकाउंट पर अपनी फोटो के साथ लिखाः 'घर के अंदर वाले खेला में छोटू सा कॉमा लगाते हुए बॉडी में होने वाले दर्द को सर्जरी करके उसपे फुलस्टॉप लगाने की तैयारी और वो भी इतने महंगे अस्पताल में. सर्जरी में मेरा डेब्यू मंगलवार को होगा, और हां मेरे हेटर्स जिनमें इंसानियत नहीं है और जो अंड बंड और निहायत ही झंड लोग हैं वो ये कहते हैं कि इसका सब ड्रामा है. बिग बॉस में भी हुआ था और यहां भी. तो सुनलो तुम्हारी बातों को कुत्ता भी नहीं पूछता और हमको फर्क नहीं पड़ता. तुम भौंकते रहो और हम अपने प्यार देने वाले फैन्स के साथ मौज में हैं, बस दिलसे खुक्रिया अपने सपोर्टर्स का.'